बारिश से मिली लोगों को गर्मी, उमस से राहत  
रात साढ़े दस बजे हल्की हवाओं के साथ हुई बारिश से तापमान में गिरावट देखने को मिली जो कि सामान्य से तीन डिग्री सेल्सियस ऊपर चल रहा था।
राष्ट्रीय राजधानी में देर रात बारिश होने से दिल्लीवासियों को गर्मी और उमस से राहत मिली है।  रात साढ़े दस बजे हल्की हवाओं के साथ हुई बारिश से तापमान में गिरावट देखने को मिली जो कि सामान्य से तीन डिग्री सेल्सियस ऊपर चल रहा था। गर्मी के साथ भारी उमस ने भी दिल्लीवासियों को परेशान कर रखा था।  मंगलवार को अधिकतम तापमान 41.8 डिग्री दर्ज किया गया जो कि सोमवार के 39.5 डिग्री के मुकाबले 1.3 डिग्री अधिक था। सोमवार के न्यूनतम तापमान 27.5 डिग्री के मुकाबले मंगलवार को यह 30 डिग्री दर्ज किया गया।